A 


D E 


MOMIBIS  UMCUi 

i»aaAa,a  ©as®AMicas9 


SM&9 

INAEGURALIS  MEDICA 

QUAM 

CONSENSU  ET  AUCTORITATE 

<3a,&ira<f)3ii  soib&GQaiw&i  ©sansas 

IN 

ALMA  LITER  ARUM  UNIVERSITATE 
F R I D E R I C A 6UILELMA 

UT  SUMMI 

IN  MEDICINA  et  CHIRURGIA  HONORES 

RITE  SIBI  CONCEDANTUR 

DIE  VI.  M.  DECEMBRIS  A.  MDCCCXXXVII, 


H- L-  Q- s-  ^<0M 

PUBLICE  DEFExNDE^:  v ^ 
AUCT&R 


x-t% 


AXEL  BENGEtsfebftpp  * 

TOMERANUS.  '%'3  MV'd/ 

OPPONENTIBUS*"^ 

E.  CARP,  MED.  ET  CIIIR.  DR. 

MT.  A RAM,  MED.  ET  CIIIR.  DR. 

L.  NATORP,  MED.  ET  CIIIR.  CAND. 


/I 


B ER  O LINI, 

TYPIS  NIKT  ACK1ANIS, 


/ 


z v ^ N 


; 


/ 


» \ 

* ' 

' 


' ' i 


■**•■+*  ' .4  ■ - 

' ' " . 

' 

♦ 

' ■«.  . v 

. . 

1 


■'  ' 

I 


, 


. 

* 

/ 


• - / 


. 

, 

...  . * » 


■ 


1 


^ • 

* h 

. 


/ - 


■‘  ‘ I/ 


i 


I 

< 

/ 


VIRO 

i 

CELEBERRIMO,  EXPERIENTISSIMO 

ED.  WOLFF, 

MED.  ET  CH1RURG.  DOCTOR1,  PROFESSORI  P.  IN  UN1VERS1- 
TATE  LITERAR1A  FR1DER1CA  GUlLELMA,  NOSOCOMII  CARITA- 
TIS BEROLINENSIS  MEUICO  PRIMARIO  , CL1NIC.  MEDIC.  IN 
NOSOCOM.  CARITAT.  BEROLIN.  DIRECTORI,  COLLEGII  EXA- 
MINUM RADENDORUM  SUPREMO  MEMBRO,  ORD.  AQUIL.  RUBR. 

EQUITI  ETC. 

I / 

PRAECEPTORI  ATQUE  FAUTORI  DE  SE  OPTIME 

MERITO 

v 

l ( 

SUMME  SUPERQUE  COLENDO 


i 


HANCCE  DISSERTATIONEM 

GRATISSIMO  ANIMO 

■ !•;» 


D.  D.  D. 


AUCTOR. 


PROOEMIUM. 


Quum  tantae  sint  tenebrae,  hanc  pathologiae  partem 
usque  ad  hunc  diem  prementes,  ut  ne  doctissimorum  qui- 
dem virorum,  Andralii,  Rostani,  Abercrombii 
studia  plenam  lucem  ei  affundere  potuerint,  non  paucos’ 
fore  praevideo,  qui,  quum  a tirone  hunccc  laborem  sus- 
ceptum viderint,  temere  hoc  thema  et  male  electum  esse 
dicant.  Quae  res  etsi  a me  neque  ignorari  neque  ne- 
gari ullo  modo  queat,  tamen  casus,  quem  enarraturus 
sum,  tam  multa  memoratu  digna  obtulit,  ut  accurata 
ejus  descriptio  haud  mediocris  pretii  esse  milii  videretur. 

Quo  majores  sunt  tenebrae,  quibus  hodie  et  sympto- 
matologia  et  pathogenia  morborum  organicorum  ence- 
phali obfuscantur,  eo  majus  studium  acrioremquc  labo- 
rem medici  practici  ad  eos  explorandos  conferre  debent, 

l 

praesertim  quum  tam  multa,  tamque  varia  sint  eorum 
symptomata,  ut  ex  iis  certo  atque  satis  cito  morbi  se- 
dem cognoscere  ne  sapientissiini  quidem  experientissimi- 
que  medicorum  potuerint.  Quam  difficilem  horum 
morborum  a similibus  diagnosin,  etsi  per  nostram  de 
hac  re  notitiam  exiguam  debeat  cxistcrc,  plerumque  prae- 
cipuam funesti  horum  morborum  decursus  causam  si- 
stere negare  non  possumus.  Quippe  fallacibus  illis  sym- 
ptomatis decepti  medici  curationem  instituere  solent, 


qua  non  modo  morbum  non  tolli , sed  magis  etiam  in- 
cendi eveliique  necesse  est.  Ilaud  enim  inauditum  est, 
hos  morbos  symptomatis  sese  manifestare,  ad  malas  et 
perversas  organorum  gastricorum  functiones  referendis, 
dyspepsia,  perversa  muci  secretione  etc.,  quibus  quae  me- 
deri possunt,  remedia  incitantia,  plerumque,  encephali 
morbis  minime  apta  sunt,  quoniam  si,  quod  haud  raro 
accidit,  e pseudorganisationibus  haec  mala  originem 
ducunt,  irritationem  encephali  efficiunt,  quae  hujusmodi 
remediis  augetur,  tolli  autem  iisdem  nullo  modo  potest. 
Si  igitur  in  causas  inquirimus,  quae,  ut  morbi  organici 
encephali  illam  adhuc  desiderent  lucem,  quam  ceterorum 
corporis  humani  organorum  morbis  organicis  novissimis 
temporibus  affusam  esse  videmus,  efficiant,  dubitare  non 
possumus,  quin  eos  in  imperfecta  functionum  hujus  or- 
gani cognitione  et  ignoratis  necessitudinibus,  quae  ence- 
phalo cum  reliquo  corpore  intercedunt,  positas  esse  di- 
camus. Physiologia  igitur  nobis  erat  accusanda,  quao 
docere  nos  debet,  quid  singulae  encephali  partes  in  re- 
liqua corporis  organa  eormnque  functiones  valeant,  quippe 
qua  re  explorata  id  certe  nos  impetraturos  opinamur, 
ut,  qui  sit  locus  affectus  in  corpore,  accuratius  cogno- 
scere possimus,  quo  impetrato  nos  ad  certiorem  generis 
morbi  diagnosin  multo  propius  esse  accessuros,  quis  est 
qui  neget?  Quantum  etiam  hoc  faciat  necessc  est  ad  in- 
dicationes administrandae  trepanationis  accuratius  eruen- 
das! Qua  re  melius  perspecta,  multis  encephali  morbis 
organicis,  a cranio  scilicet  membranisque  proficiscenti- 
bus, exstirpando  mederi  poterimus.  At  quem  fugit, 
quantae  sint  difficultates,  indagandi  functiones  organi 
tam  absconditi,  cujus  directa  quidem  inspectio  institui 
nequit,  indirectam  vero  ipsa  tanta  organi  istius  dignitas 
prohibet.  Quae  si  cogitamus,  dubium  videri  non  potest, 

ad  pathologiam  esse  confugiendum,  et  quemque  morbi 
casum,  tam  quod  ad  symptomata  quam  quod  ad  muta- 
tiones in  cadavere  inventas,  diligentissime  perscrutan- 
dum ; quamquam  fateri  debemus,  omnes,  quae  ad  hoc  us- 
que tempus  exstant,  observationes  rem  iflam  non  multo 
reddidisse  clariorem. 


QUAEDAM  IN  CADAVERIBUS  INVENTA. 

Quum  formae  a solita  naturae  norma  aberrantes, 
quae  in  encephalo  observatae  sunt,  tam  varios  sequan- 
tur typos,  ut  difficillimum  videatur,  in  certas  classes  se- 
cundum anatomica  principia  eas  distribuere,  nonnulla 
tantummodo  in  ipsa  cerebri  substantia  reperta,  a vulgari 
hujus  organi  forma  et  specie  discrepantia,  proferam  et 
accuratius  describere  conabor,  rejectis  aliis,  quae  aut  in 
capitis  ossibus,  aut  in  cerebri  membranis  inveniuntur, 
quaeque  et  ipsum  cerebrum  aliqua  ratione  offendere  so- 
lent. Quoniam  vero  bonus  rerum  pertractandarum  ordo 
plurimum  habet  utilitatis,  et  saepe  legentibus,  ut  melius 
rem  iritelligant,  est  adjumento,  duas  classes  proponam; 
quarum  prior: 

ahnormes  ipsius  s ubstantiac  encephali 
conditiones 
complectatur,  altera: 

/ 

de  tumorum  in  encephalo  ipso  reperto- 
rum generibus  nonnullis  agat. 

I.  Abnormis  substantiae  cerebralis  indoles* 

Huc  pertinent:  emollitio  substantiae,  induratio,  ab- 
scessus verus,  ulceratio. 

A.  Emollitio. 

De  hac  vide  Rostan:  recherclics  sur  une  ma- 
la die  encore  peu  counue  etc. 

Variam  esse  emollitionem  secundum  gradum,  sedem, 
ambitum,  colorem,  nemo  ignorat ; quem  substantiae  ce- 
rebralis morbum  ut  accurate  cognoscamus  plenam  nor- 
malis ejus  consistenliae  cognitionem  habeamus  necesse 
est;  neque  negligendae  sunt  hujus  rei  mutationes  , quas 
aetas,  temperamentum,  morbus  et  tempus  ipsum,  inter 
mortem  et  disquisitionem  anatomicam  interjectum,  effi- 
cere  solent.  Ab  immutatione  substantiae  cerebralis  in 
verum  pus  eo  discrepat  emollitio , quod  et  colore  et 
odore  puris  caret,  et  praeterea  partes  ipsi  vicinae  eam- 
que  includentes  a normali  colore  nihil  recedunt.  Gra- 
dus consistentiae  hujus  morbosae  si  respicimus,  varios 
observamus,  ita  ut  a gelatinosa  usque  ad  normalem  paene 
consistentiam  omnes  gradus  invenias;  quam  paene  nor- 
malem praeter  colorem , utplurimum  mutatum , nonnisi 
digiti  tangentes,  aut  manubrium  cultri , adesse  nos  do- 
cent. Progressam  ulterius  abnormitatem  et  oculis  co- 
gnoscere licet,  quum  in  substantiam  modo  pulposam  et 
gelatinosam,  modo  limpidam  et  fere  mucosam  abire  so- 
leat. Dissecta  magnum  praecisarum  partium  collapsum 
ostendit,  ita  ut  solidis  et  acutis  angulis  sani  cerebri  dis- 
secti omnino  destituatur.  Inanis  est  quisque  aut  digito 
aut  cultro  eam  attollendi  conatus,  semper  enim  diffluit. 

Mollities  cerebralis  substantiae  abnormis  et  in  cor- 
ticali et  in  medullari  invenitur  neque  ulli  parcit  ence- 
phali parti.  Rostan,  qui.  inter  omnes  optime  et  acu- 
tissime de  hoc  morbo  disseruit,  inprimis  in  corticali 
substantia  sedem  ejus  esse  contendit,  Abercrombie 
tamen  in  medullari  potissimum  substantia  se  invenisse 
eam  dicit,  quam  sententiarum  diversitatem  inde  existere 
Abercrombie  putat,  quod  ipse  utplurimum  in  infan- 
tibus hunc  morbum  observaverit  cum  symptomatis,  illis 
hydrocephali  acuti  haud  dissimilibus,  Rostan  autem  in 

solis  fere  senibus  primarium  morbum  deprehenderit. 
Substantia  corticalis  emollita  membranis  encephali  su- 
blatis adhaerere  solet  et  in  sulcos  descendit.  Sin  autem 
ex  intimo  encephalo  morbus  ad  superficiem  ascendit, 
gyris  ejus  fere  exstinctis,  fluctuatio  quaedam  tactu  effi- 
citur. Praeterea  haud  raro  utramque  adgreditur  sub- 
stantiam, quo  fit,  ut  fines  earum,  alias  tamen  manifesti, 
omnino  paene  deleantur.  Saepius  sedem  habet  et  in 
alba  et  in  fusca  substantia  thalamorum  opticorum  et 
corporum  striatorum,  neque  deest  in  parietibus  ventri- 
culorum lateralium,  in  cornu  ammonis,  in  commissuris,' 
in  fornice,  in  septu  pellucido,  quo  fit,  ut  corpore  cal- 
loso et  fornice  sublatis,  septum  plane  dilapsum  et  pulti 
simile  reperiatur.  Crura  fornicis  posteriora  saepius  af- 
fici solent,  quam  anteriora,  quae  ad  corpora  candican- 
tia usque  persequi  licet.  Cerebellum  autem  et  medullam 
oblongatam  rarius  morbus  aggreditur,  quamquam  exem- 
pla non  desiderantur,  in  quibus  medullam  oblongatam 
non  soluru , sed  etiam  medullae  spinalis  partem  corri- 
puerat, quam  ob  rem  Rostan  persuasum  habet,  illam 
paraplegiae  formam,  quam  nervosam  dicunt,  saepissimo 
ab  hac  medullae  spinalis  emollitionc  pendere.  Non- 
nunquam  morbum  uno  loco  certis  finibus  circum- 
scriptum videmus,  alias  complura  tenet  loca,  plerumque 
tamen  in  uno  eodemque  hemisphaerio  sita,  ex  qua  in  al- 
terum morbus  rarius  transit. 

Haud  minore  varietate  ambitus  morbi  insignitur,  quem 
modo  fabae  magnitudinem  aequare,  modo  per  totum 
hemisphaerium  serpere  scimus.  Attamen  totius  ence- 
phali cmollitionem  in  adultis  quidem  rarissime,  saepius 
in  recens  natis,  observare  licet.  Quod  ad  colorem,  quem 
signum  hujus  morbi  summi  momenti  praebere,  Rostan 
dicit,  haec  fere  genera  distinguenda  censet : flavum,  sub- 

viride,  rosenm,  coccineum,  castaneum,  faecibus  vini  si- 
mile (lie-de-vin) , albidum.  Illum  faecibus  vini  similem 
colorem  tum  potissimum  invenit,  quum  impetus  apople- 
ctici,  vel  paralytici  antecesserant , quocum  saepe  tumo- 
res sanguinis,  impetu  apoplectico  e vasis  extusi,  modo 
obsoletiores,  modo  recentiores  se  reperisse  dicit,  unde 
forsan  evenerit,  ut  locos  ille  maculae  scorbuticae,  aut 
ecchymosis  verae  speciem  exhiberet,  quam  ob  rem  hunc 
colorem,  quem  semper  pluribus  in  locis  invenit,  ex  im- 
petu apoplectico  imperfecto  exortum  esse  putat.  Co- 
lor roseus  in  iis  casibus  adest,  quibus  primarium  hunc 
morbum  habere  debemus  et  in  ambitu  gyrorum  potissi- 
mum locum  habet.  — Saepissime  in  encephali  emolli- 
tione  ventriculos  aqua  repletos  reperimus,  cujus  copia 
interdum  tanta  est,  ut  eam  solam  morbi  causam  putare 
possimus,  primario  morbo  plane  omisso.  Complicatio- 
nes cmollitionis  encephali  passiin  inveniuntur  inflamma- 
tiones meningum  una  cum  degenerationibus  earum,  san- 
guinis coagula,  carcinoma  encephali,  exostoses  integu- 
mentorum osseorum  etc.  quas  tamen  complicationes  for- 
tuitas, minime  cum  illo  morbo  nexum  alentes  existimare 
debemus. 

B.  Induratio  substantiae  cerebralis  modo 
partem,  modo  totum  cerebrum  afficit,  ejusque  aeque  ac 
emollitionis  compluresgradus  possunt  discerni;quorum pri- 
mus normalem  cerebri  consistendam  paululum  tantum 
superat,  secundus  encephalo  per  aliquod  tempus  in  acido 
asservati  consistendam  aequat,  unde  in  cartilagineam  du- 
ritiem abit  (mollitie  tamen  quadam  lenta  et  elastica  non 
omnino  carentem).  Si  indurationes  encephali  graviores 
dissecas,  substantiam  coloris  candidi  coruscantem  vides 
sanguine  plane  destructam,  leviores  vero  albido  sunt  co- 
lore, aut  exsangues,  aut  sanguine  abundantes,  permultis 

undique  ejus  guttis  erumpentibus.  Indurationis  totius 
encephali  minores  tantum  gradus  observati  sunt,  nec 
omnibus  in  locis  iidem,  nam  substantia  corticalis  et  gyri 
plerumque  multo  minorem  duritiem  ostendunt,  quam  me- 
dullaris substantia,  in  qua,  maxime  vero  in  interioribus 
encephali  partibus,  clarius  apparere  solet.  Induratione 
quoque,  praesertim  cum  majorem  gradum  attigit,  illud 
inter  corticalem  et  medullarem  substantiam  discrimen 
plane  everti  potest.  Saepe  ad  coagula  sanguinis  obso- 
leta accedit,  circumdans  ea;  praeterea  cum  emollitione 
vicinae  substantiae  cei-ebralis  aliisque  pseudorganisatio- 
nibus  encephali  juncta  apparet. 

C.  Abscessus  et  ulcerationes  encephali. 
Utrumque  hunc  encephali  morbum  perperam  me  organico- 
rum encephali  morborum  speciebus  adnumerasse,  quicen 
seant,  fore  haud  ignoro,  quia  plerumque  exitus  sint  mor- 
borum acutorum.  Quod  tamen  recte  fieri  propterea 
puto,  quod,  morbo  primario  acuto  sublato  has  tanquam 
degenerationes  encephali  remanere  et  morbum  secunda- 
rium cum  morbi  organici  symptomatis  excitare,  haud 
raro  observatum  est.  Pus  in  encephalo  apparet  aut 
cum  cerebrali  substantia  commixtum,  aut  in  abscessibus 
distincte  circumscriptis  et  folliculis  mollibus  inclusis. 
Illud  si  factum  est,  majorem  minoremve  encephali  par- 
tem dissolutam  corruptamque  videmus,  admixta  globu- 
lorum puriformium  aut  majore  aut  minore  copia,  qui 
globuli,  si  frequentiores  adsunt,  substantiam  cerebralem 
corruptam  plano  dissolvunt;  tum  magis  confluunt  et 
sic  cavum  quoddam  conformant,  pure  repletum  parieti- 
busque manifestis  instructum,  qui  quidem  primo  ex  sola 
cerebri  substantia  formati  sunt,  postea  autem  ex  com- 
pluribus membranis  cellulosis,  organicam  structuram  ha- 
bentibus et  cum  vicinis  partibus  concretis,  textura  di- 

versis,  constant.  Substantia  cerebralis  abscessum  cir- 
cumdans varias  patitur  mutationes ; recentc  enim  illo 
semper  fere  emollita  est,  quum,  si  per  longius  tempus 
abscessus  exstiterint  et  membrana  vera  sint  circumdati, 
omnis  substantiae  vicinae  mutatio  tollatur,  ita  ut  sine  sym- 
ptomatis diu  in  organismo  iis  prorsus  assuefacto  persistant. 
Interdum  autem  mutationes  morbosas  in  vicinis  ence- 
phali partibus  procreant  earumque  symptomata  excitant, 
qui  morbi,  irritationes  chronicas,  verasque  inflammatio- 
nes exhibentes,  ab  illis  primariis  morbis  haud  difficiles 
sunt  distinctu.  Praeterea  accidit,  ut  pus  ad  superficiem 
encephali  prorumpat  et  ossa  cranii  laedat  eorumque  te- 
nuioribus perforatis  per  os  cribrosum  foras  effluat;  nec 
minus  in  ventriculos  pus  irruit.  Saepissime  puris  accu- 
mulationes verique  abscessus  in  superiore  hemisphaerio 
cerebri  reperiuntur,  quanquam  etiam  in  cerebello  occur- 
runt; nec  minimis  quidem  partibus,  glandulae  pituitariae 
et  pineali,  parcunt.  Nonnullos  casus  abscessuum  in  he- 
misphaeriis, in  cerebello,  in  medulla  oblongata,  in  corpo- 
ribus striatis  vid.  Abcrcrombie  (Krankheiten  des 
Gehirns  und  Ruckcnmarks.  23.  bis  40ster  Fall).  Pus 
ab  illo  aliarum  partium  vix  distingues,  nisi  eo,  quod  in- 
terdum odorem  admodum  gravem  emittit. 

Neque  desiderantur  in  cerebro  verae  ulceratio- 
nes, quae  hic  aeque  ac  in  aliis  partibus  e cohaerentia  di- 
vulsa, fundo  impuro,  margine  inaequali,  denticulato,  se- 
creto ichoroso  satis  certo  cognoscuntur;  ea  pars  cerebri, 
qua  cingitur  ulcus,  vasis  sanguine  valde  repletis  instru- 
cta esse  solet,  unde  inflammationem  chronicam  anteces- 
sisse, satis  patet. 

II.  T umorum  in  encephalo  ipso  repertorum 
genera  nonnulla. 

1)  Tubercula. 

Quanquam  etiam  in  adultis  non  raro  observantur, 
tamen  crebrius  infantium  encephalo  insident.  Quae  si 
observandi  in  primo  stadio  occasio  est  oblata , eandem, 
quam  in  aliis  corporis  partibus,  indolem  exhibent.  Ap- 
parere enim  solent  corpora  parva,  solida,  forma  irregulari, 
inaequali,  per  telam  cellulosam  in  lobulos  saepe  divisa, 
consistentia  dura,  quae  inde  a pisi  magnitudine  ad  ovi 
gallinacei  variant.  Omnes  fere  encephali  partes  petunt, 
cujus  in  substantiam  infusa  modo  non  manifeste  ab  ea 
sejuncta,  modo  folliculo  solido,  membranoso,  variam  tex- 
turam organicam  habente,  circumdata  sunt.  Structura 
tuberculorum  secundum  stadia  variat.  In  stadio  crudi- 
tatis massam  exhibent  homogeneam,  e flavo  griseam, 
sine  ullo  vasorum  vestigio,  a consistentia  casei  mollio- 
ris ad  cartilaginis  duritiem  variam,  quam  a folliculis 
cingentibus  saepe  membranae  intrant.  In  stadio  emolli- 
tionis,  e centro  plerumque  prorepentis,  folliculum  illum 
mucosae  membranae  haud  dissimilem,  vel  fibrosum,  ma- 
nifestiorem invenimus  liquore  quodam  albido  repletum, 
in  quo  casei  particulae  natare  videntur.  Tubercula 
emollita  duplicem  habent  exitum,  quum  aut  abscessus 
instar  in  encephalo  remaneant,  folliculo  ab  ejus  substan- 
tia sejuncta,  aut,  divulsis  illis,  contenta  in  substantiam 
encephali,  aut  in  ventriculos  emanent. 

Sedem  suam  plerumque  in  hemisphaeriis  cerebri  ha- 
bent, in  utraque  substantia  promiscue;  rarius  oriuntur  iu 
cerebello,  in  medulla  oblongata,  in  ponte  etc.  Substan- 
tia iis  vicina  cerebri  aut  integritatem  servat,  quod  in  in- 
fantibus potissimum  evenit,  qui  aliis  morbis  affecti  fue- 

runt,  et  in  quibus  durante  vita  nulla  tuberculorum  sym- 
ptomata observata  erant;  aut  ambientes  partes  admodum 
emollitae  et  prorsus  fere  decompositae  deprehenduntur,  tum 
praesertim,  cum  tuberculis  occubuere  aegroti.  Praeterea 
chronicae  irritationis  signa  in  vicina  encephali  parte 
occurrunt,  in  prioribus  praesertim  stadiis,  quod  vasa 
ejus  adaucta  et  sanguine  multo  impleta  docent;  inter- 
dum etiam  corrugatur  cerebrum,  tanquam  atrophia  cor- 
reptum sit.  Ventriculorum  cerebri  per  aquae  magnam 
copiam  extensio  in  his  quoque  morbis  tuberculosis  ra- 
rissime desideratur. 

2)  H y d a t i d e s. 

lloc  genus  pseudorganisationum  multo  rarius  supra 
descriptis  in  encephalo  roperilur,  quanquam  multi  casus 
commemorati  sunt,  quos  partim  saccos  folliculosque,  li- 
quore puriformi  repletos  et  propterea  abscessibus  addi- 
cendos fuisse,  ex  ipsis  observationibus  elucet,  partim 
pro  vesiculis,  in  reti  vasculoso  obviis  (quae  ex  tela  cel- 
lulosa rete  illud  ambiente  originem  ducere  videntur), 
sero  effuso  collectoque  elevatis,  habendos  esse,  nemo 
negabit.  Occurrunt  autem  in  diversis  encephali  regio- 
nibus; nec  non  in  ventriculis  verae  hydatides,  folliculi 
scilicet,  vel  sacculi,  liquore  seroso  flavescente  rdpleti,  ma- 
gnitudine modo  fabam,  modo  ovum  gallinaceum  aequan- 
tes, qui  tanta  plerumque  sunt  tenuitate , ut  vel  levis- 
simo tactu  rumpantur.  Fluidum,  quod  continent,  saepe 
uncias  plures  complet,  imo  Bonetus  ad  XXI  uncias  in 
casu  aliquo  se  observasse  dicit. 

3)  Steatomata. 

In  cerebro  aeque  ac  in  reliquo  corpore  adipis  se- 
cretio modum  normalem  excedere  potest , ita  ut  pseu- 
dorganisationes  steatomatis  omnino  similes  procreentur, 
quae  ne  minima  quidem  vasa  exhibent  quarumque  adeps 


membranis  cellulosis  in  globulos  divisa  materiem  osten- 
dit ex  albo  flavescentem,  omni  organisatione  destitutam, 
homogeneam  adipocerae  non  dissimilem.  Hi  quoque 
tumores  partim  membrana  propria  sacciformi  circumdan- 
tur, partim  ope  telae  cellulosae  cum  cerebro  cohaerent. 

4)  Tumores  fibrosi,  cartilaginei  et  ossei 
in  meningibus  crebrius  quam  in  ipsa  cerebri  substantia  oc- 
currunt; praecipue  fibrosi,  e dura  matre  excrescentes,  non 
raro  adeo  extenduntur, ut  cerebrum  comprimendo  gravissimi 
morbi  symptomata  proferant.  Excrescentiae  cartilagi- 
neae et  osseae  arteriis  potissimum  adhaerent,  quamquam 
ne  in  substantia  quidem  desiderantur,  ubi  prope  sangui- 
nis efTusiones  obsoletas  e folliculis  eas  cingentibus  suc- 
crescere videntur.  Quae  eas  circumdat  substantia  emol- 
lita saepissime  reprehenditur. 

IIuc  accedit  d egen  er  a ti  on  um  scirrhosarum  et 
carcinomatosarum  classis,  quae,  quanquam  saepe  e 
vulneribus  encephali  oriuntur,  tamen  sine  his  praegressis 
primitus  in  cerebro  existunt.  Quod  attinet  ad  structuram, 
nihil  peculiare  degenerationes  istae  prae  se  ferunt,  quam 

ob  causam  a describendis  iis  abstinere  possumus. 

, 

SYMPTOMATOLOGlA  ET  DIAGNOSIS. 

Quamvis  his  encephali  degenerationibus  per  sua- 
symptomata  cognoscendis  viri  ingeniosissimi  operam 
maximam  novissimis  his  temporibus  impenderint,  tamen 
ne  id  quidem  studio  eorum  diligentissimo  effectum  est, 
ut,  qua  in  cerebri  parte  propriam  sedem  habeant,  ac- 
curatius possit  definiri.  Concedere  sane  debemus,  sedem 
degenerationum  in  morbum  et  symptomata  magnam  ex- 
serere efficaciam,  quanquam  in  morbis  tam  tarde  pro- 
cedentibus, tamque  varie  decurrentibus  plane  nos  fugit, 
et  quae  sit  sedes  et  utrum  substantiae  cerebralis  ano- 

mala  indoles  sit,  an  pseudorganisatio , et  quale  sit  ge- 
nus ejusdem.  Nam  illa  symptomata,  quae  encephali 
emollitioni  propria  Rostan  dicit,  ita  ad  omnes  hujus  vi- 
sceris morbos  chronicos  spectant,  ut  ex  iis,  peculiarem 
illam  mutationem  adesse,  contendere  non  ausim.  Stadia 
certa  et  definita  in  his  morbis  distinguere  raro  licet, 
quod  continuo  crescunt  symptomatis  admodum  varian- 
tibus. 

Febris  in  hujusmodi  morbis  plerumque  deficit,  quae 
raro  tantum  et  quando  exitum  lethalem  facturi  sunt,  ac- 
cedit et  statum  inflammatorium  in  enceplialo  mutationi- 
bus illis  excitatum  esse  indicare  videtur,  propterca  quod 
simul  cum  ea  effusiones  serosae  in  ventriculis  existcre 
solent.  Quem  lethalem  exitum  emollitionis  cum  febris 
adynamicac  symptomatis  conjunctum  esse,  Ro  st  an  te- 
stis est. 

Inter  cetera  symptomata,  quae  huc  pertinent,  pri- 
mus nominandus  est  dolor  capitis,  qui  aut  continuus 
est,  aut  remissionibus  et  intermissionibus  intercipitur,  aut 
unum  locum  tenet,  aut  modo  hic  modo  illic  apparet. 
Pungens  hic  dolor  aut  obtusus  vehementiam  admodum 
mutat  et  saepe  periodum  quandam  plus  minusve  de- 
finitam servat.  Qui  dolor  hoc  habet  insigne,  quod  ci- 
borum incitantium  vinique  usu,  strepitu,  sermonibus,  ca- 
lore, laboribus  et  motu  admodum  augeri  solet,  neque  id 
raro  accidit,  ut  aeger  sentiat  dolorem,  tanquam  in  en- 
cephalo jaceat  corpus  alienum,  quod  quovis  capitis  motu 
loco  moveatur,  substantiam  encephali  divellens.  Praeter 
hunc  dolorem  etiam  alii  occurrunt  aliarum  corporis 
partium  dolores,  ventriculi  potissimum,  quibus  medicum 
decipi  haud  raro  videmus. 

Perturbationes  organorum  sensus.  Oculi 
aut  admodum  aegre  ferunt  lucem,  pupilla  contracta,  aut 

omni  reactione  carent,  ita  ut,  pupilla  dilatata  nihilque 
reagente,  omnis  videndi  facultas  cesset,  quae  affectio  ab 
uno  oculo  incipere  solet,  quo  interdum  prorsus  privatus 
est  ae^er,  priusquam  ad  alterum  morbus  accedat.  At- 
tamen id  quoque  accidit,  ut  oculi  ambo  simul  affician- 
tur, quam  coecitatem  per  longius  breviusve  tempus  ces- 
sare tumque  redire,  haud  inauditum  est.  Praeterea 
strabismus  et  diplopia  vel  continua,  vel  intermittens, 
vel  utriusque  oculi,  vel  unius,  observantur,  neque  oede- 
mata palpebrae  superioris,  vel  inferioris  praetermittenda 
sunt.  Auditus  quoque  aut  maxime  sensibilis,  ut  ne  mi- 
nimum quidem  strepitum  ferre  possit,  aut  adeo  hebes 
est,  ut  nihil  percipere  videatur,  neque  non  susurrus  au- 
rium atque  cophosis  occurrunt,  quamvis  aurium  affectio- 
nes rariores  sunt,  quam  oculorum. 

DIultis  etiam  afficitur  perturbationibus  sensorium 
commune,  quod  modo  summam,  singulorum  praesertim 
membrorum,  manifestat  sensibilitatem  modo  omni  sensu 
privatum  esse  videtur,  inter  quos  extremos  fines  pluri- 
mis modis  variat.  Ouc  accedunt  crebrae  vertigines, 
quae  interdum  sensibus  breviter  obnubilatis  se  ostendunt, 
saepe  autem  ad  vertiginem  caducam  procedunt.  Inter- 
dum epilepsiae  vel  apoplexiae  insultibus  admodum  simi- 
les certo  tempore  interposito  redire  solent. 

Haud  omittenda  est  mens  aegroti  aliena;  tarde  in- 
telligit,  judicium  impedite  profert,  memoria  minuitur  et 
deficit  fere,  unde  fit,  ut  aegrotus  ad  quaestiones  propo- 
sitas, quanquam  eas  se  intellexisse  signis  manifestat,  ta- 
men tarde  respondeat,  quoniam  verba  eum  deficiunt, 
quae,  si  in  promptu  habet,  apta  esse  solent.  Quam  re- 
spondendi tarditatem  e linguae  ceterorumque  organorum 
ad  tferba  pronuntianda  necessariorum  paresi  quadam  in- 
terdum emanare,  haud  ignorandum  est. 

Animus  aegrotorum  rarius  est;  plerumque  autem 
morosi  sunt,  valde  irritabiles,  tristes,  depressi,  taciturni, 
haud  alVabilcs.  Deliria  rarius  occurrunt,  quanquam  non 
omnino  absunt,  observati  enim  sunt  casus,  qui  perma- 
nentia et  in  fatuitatem  abeuntia  exhibuerint. 

Saepius  somnolentiam  videmus,  in  stuporem  imo  in 
coma  abeuntem. 

Semper  fere  convulsiones  adsunt,  quae  in  paroxys- 
mis post  intermissiones  redeunt,  vehementissimis  cum 
doloribus  capitis,  quos  coma  sequitur,  aut  sub  finem 
icomitatur.  Ilae  singularia  membra  adoriuntur,  aut  mu- 
sculos singulares  eorum,  aut  extremitates  lateris  unius, 
aut  superiores  aut  inferiores;  quod  si  est,  morbus  in 
contrario  cerebri  latere  sedem  habere  plerumque  puta- 
tur; at  quanquam  saepe  ita  rem  sese  habere  negari  non 
potest,  tamen  admodum  falleris,  si  perpetuum  hoc  exi- 
stimas. 

Quae  convulsiones  modo  tanta  membrorum  contra- 
ctione finiuntur,  ut  ad  normalem  situm  artum  redigere 
aeger  non  possit,  imo  ungues  digitorum  penitus  in  ma- 
nus carnes  imprimantur.  Convulsionibus  his  dolores 
membrorum  affectorum  acerrimi  saepe  praegrediuntur 
et  interdum  in  completam  vel  incompletam  transeunt 
paralysin,  quae  quidem  convulsionibus  nonnunquam  an- 
tecedit; quodsi  fit,  ponderis  sensus,  rigor,  stupor,  for- 
micationes, dolores  lancinantes,  paralysin  illam  imminen- 
tem indicare  solent. 

Aeque  ac  convulsiones  paralysis  partes  singulares, 
vel  systemata,  afficere  solet,  ut  aut  hemiplegiam,  aut 
paraplegiam  sistat,  interdum  musculos  tantum  membro- 
rum singulares  invadat;  id  autem  prae  se  fert  peculiare, 
quod  sensim  sensimque  crescit,  nunquam  vero  repente 
irruit,  ut  in  apoplecticis  affectionibus  fieri  solet.  Quae 

paralysis  si  organa  deglutitionis  vocisque  aggreditur, 
praeter  linguam  prorsus  impeditam  mors  per  famem  ac- 
cedat necesse  est.  Rarius,  in  prioribus  praesertim  sta- 
diis, systematis  organici  musculos  prosternit,  saepius  au- 
tem sphincteres,  ex  quo  incontinentia  urinae  sedesque 
involuntariae  oriuntur. 

Varietatem  multo  majorem  symptomata  universalia, 
ut  ita  dicam,  in  hujuscemodi  aegrotis  prae  se  ferunt. 
Febrem  plerumque  abesse,  supra  dictum  est.  Pulsus 
tam  varius  esse  solet,  ut  vix  signum  ad  diagnosin  cer- 
tiorem praebeat,  quippe  qui  modo  normalis,  modo  paulo 
frequentior,  modo  tardior,  plerumque  aliquantulum  con- 
tractus atque  suppressus  inveniatur.  Majoris  momenti 
est  pulsus  inaequalis , intermittens  et  irregularis  et  prae 
ceteris  frequentissimus , aut  tardissimus,  aut  tremulus, 
quippe  qui,  si  cum  aliis  symptomatis  morbi  cerebralis 
adest,  animum  medici  ad  illum  advertere  possit.  Ean- 
dem exhibent  varietatem  functiones  systematis  organici; 
cibi  desiderium  fere  perit,  interdum  id  nausea  etiam  ex- 
cipit; sapor  alienus,  pravus  percipitur  cum  pressionis 
sensu  in  regione  epigastrica,  cui  plerumque  vomitus  su- 
pervenit. Qui  vomitus,  summi  momenti  in  cerebri  affe- 
ctionibus dignoscendis,  aut  expergiscentes  invadit,  aut 
motum  repentinum,  aut  unumquemque  cibum  assum- 
ptum subsequitur.  His  praeterea  addi  solet  alvi  obstru- 
ctio, quamvis  gravissimi  alvi  fluxus,  qui  nullo  modo 
coerceri  queat,  non  desint  exempla.  Ilis  signis,  ad 
gastricarum  functionum  laesionem  spectantibus,  nihil  fa- 
cilius medicum  fallit. 

Quibus  symptomatis,  degenerationem  vel  pseudorga- 
nisationem  in  cerebro  existere,  probari  potest,  minime 
vero  erui,  ad  quam  pertineat  classem.  De  qua  rc  cer- 
tiores minime  nos  reddit  ordo,  quo  accedunt,  quippe 

quem  multas  offerre  varietates,  nos  non  fugiat.  Non- 
nullis in  casibus  a capitis  dolore  morbus  incipit,  quem 
post  brevius  aut  longius  temporis  spatium  excipiunt  con- 
vulsiones, aut  in  paralysin,  aut  in  coma  transeuntes. 
Haud  raro  autem  observamus,  convulsiones  symptoma- 
tum agmen  aperire,  aut  aegrotos  passim  deliquio  animi 
deprimi,  quod  post  aliquod  tempus  repetitum  comate 
linitur.  In  aliis  casibus  sensuum  functiones  primum 
cessant,  quo  postea  morbi  cerebralis  signa  accedunt, 
aut  facultate  musculos  movendi  aeger  privatur,  ex  quo, 
postquam-- paralysis  completa  facta  est,  symptomata  ca- 
pitis morbum  proprie  spectantia  se  manifestant.  His 
addendi  sunt  ii  casus,  in  quibus  naturalium  functionum 
anomaliae  morbi  speciem  significare  atque  constituere 
videntur. 

Patet,  ni  fallor,  ex  iis,  quae  hucusque  disserui,  dia- 
gnosin borum  morborum  obscurissimam  esse,  et  nullo 
modo  a quopiam  certam  statui  posse,  quapropter  ope- 
rae pretium  facere  nobis  videmur,  si  nonnulla  signa  eli- 
gamus, quae  accuratius  consideremus  quorumque,  quan- 
tum in  nobis  est,  rationem  exponamus,  quippe  quae  re- 
vera medicum  ad  justam  loci,  qui  sit  affectus,  cognitio- 
nem perducere  posse  nobis  videantur.  Inter  haec  pri- 
mum capitis  dolorem  cogitemus,  quem,  quum  gastrico- 
rum organorum  laesiones  non  raro  comitari  sciamus,  a 
cephalaea  gastrica  accuratius  distinguamus  neeesse  est. 
Si  enim  gastrici  morbi  symptomata  ei  superveniunt,  vo- 
mitus frequens,  appetitus  nullus,  nausea,  insomnia,  vel 
somnus  imminutus  et  perturbatus,  haec  morbi  cerebralis 
symptomata  ita  obscurare  possunt,  ut  ne  examine  dili- 
gentissime quidem  instituto  comperiri  possit,  utrum  cor- 
pus teneatur  morbo  nec  ne.  Quae  quum  ita  sint,  pluri- 
mum iuterest  scire,  num  strepitu,  sermone  alacri,  cibo- 

rum  potuiimque  incilantium  usu,  motu  ctc.  augeatur  ille 
capitis  dolor;  praeterea  remctlia  antiphlogistica  adhibita 
utrum  aliquid  efficiant,  nec  ne,  num  porro  vomitus  hora 
matutina,  aegro  jejuno,  an  post  motum  vehementiorem, 
vel  post  cephalaeae  paroxysmos  evenire  soleat,  vel  deni- 
que ciho  dyspepto  excitetur;  utrum  nausea  porro  ante- 
cedat diutius  protracta,  an  repente  vomitus  ille  intret. 
Tamen  si  quis  dubitationis  locus  detur,  id  tenendum 
est,  quae  in  capitis  morbo  appareant  symptomata  gra- 
viora plerumque  esse,  quam  quae  in  dyspepsia. 

Deliria  porro  statum  inflammatorium  magis  exten- 
sum indicant  adesse,  eaque  pro  morbi  intra  cranium  re- 
sidentis indiciis  haberi  possunt,  quae  si  ad  talem  mor- 
bum referre  vis,  id  insigne  habeant  oportet,  ut  deficiente 
aliquo  aut  in  abdomine,  aut  in  pectore  malo  acriori, 
quod  ea  excitare  possit,  multo  alacriora  et  vehementiora 
sint,  facie  rubescente,  pupilla  contracta,  aegroto  magis 
se  jactante  et  plerumque  res  moestas  agente.  Sin  vero 
leviora  sint  deliria,  initio  e verbis  ineptis  aegrorum  co- 
gnoscuntur, quae  mentis  obnubilatio  quaedam  excipit, 
e qua  facile  aeger  excitatur.  Interdum  manifeste  vide- 
mus, aegrum  mentis  esse  compotem  et  suam  cogitatio- 
num idearumque  confusionem  bene  intelligere,  ita  ut  eas 
corrigere  summopere  atque  trepide  studeat. 

Stupor  et  coma  morbum  cerebralem  indicantes  a ' 
magna  ad  somnum  proclivitate  ordiri  solent,  una  cum 
animi  magna  morositate  atque  languore,  ex  quo  aegro- 
tus haud  difficulter  excitatus  apte  et  prudenter  respon- 
det. Ilis  autem  mox  supervenire  solent  sensuum  fun- 
ctionum laesiones,  oculi  languidi  et  comminuti,  pupilla 
aut  contracta , aut  dilatata,  quorum  illud  ad  statum  in- 
flammatorium, hoc  ad  oppressionem  cerebri  referendum 
est;  interdum  etiam  strabismus,  photophobia,  diplopia 

observantur.  Coma  in  ultimis  organicorum  cerebri  mor- 
borum stadiis  non  raro  adest,  quod  nihil  nisi  oppressio- 
nem encephali  indicare  puto. 

Quod  ad  animi  alienationes,  ad  tristitiam  nimiam  in- 
solitumque  moerorem  imprimis  mentem  attendamus  nc- 
cesse  est,  praesertim  ubi  sine  febri,  aliisque  aliorum 
organorum  affectionibus  observatur  5 neque  enim  memo- 
ria passim  deficiens,  idearum  quaedam  confusio,  inter- 
vallis mentis  liberae  interpositis,  et  animus  omnino  alie- 
natus boni  ominis  sunt.  Ex  his  autem  vel  de  loco  ce- 
rebri affecto,  vel  de  ipso  pseudorganisationis  genere  am- 
bituque aliquid  accuratius  atque  certius  colligere  non 
licet;  quem  enim  fugit,  quantum  consuetudo  in  oecono- 
miam humanam  valeat,  qua  fit,  ut  degenerationes  chro- 
nicae etsi  ambitum  habeant  multo  majorem  quam  illae 
e morbis  acutis  exortae,  tamen  symptomata  multo  le- 
viora ostendant;  prae  ceteris  liydrocephalum  acutum  et 
chronicum  innuo.  Praeterea,  quanquam  multis  obser- 
vationibus constat,  organo  aliquo  laeso  aliud  organum 
illius  functiones  suscipere,  tamen  ex  encephali  functione 
laesa  aliquid  de  parte  illius,  quam  teneat  morbus  ejusque 
ambitu  suspicari  non  possumus,  quum  sciamus,  exiguam 
hemisphaerii  unius  degenerationem  soporem  posse  effi- 
cere aliaquc  gravissima  symptomata,  quum  aliis  in  casi- 
bus ambitum  morbi  permagnum  per  utrumque  hemi- 
sphaerium extensum  observemus,  quem,  quamvis  nullis 
gravioribus  signis  indicatum,  jam  ex  longiore  tempore 
adfuisse,  fateri  debemus,  llinc  patet,  morbos  illos  dyna- 
micam  vim  in  cerebrum  exercere,  quam  adhuc  explicare 
nondum  possimus. 

Illis  symptomatis  multo  accuratius  et  certius  haec, 
quae  sequuntur  ad  encephali  morbum  referre  licet. 

Convulsiones  ad  diagnosin  certiorem  tum  plus  va- 

lent,  quum  unum  tantum  membrum  vel  latus  occupant, 
periodis  redeunt  vel  certis  vel  incertis,  et  paralysi  mem- 
bri affecti  excipiuntur,  neque  minus  si  membrum  jam- 
jam  debilitatum  afficiunt.  Si  adfuerunt,  saepe  prope 
corpora  quadrigemina  et  medullam  oblongatam  sedes 
morbi  inventa  est.  Idem  de  artuum  contractionibus  di- 
cendum est , quas  quomodo  a contracturis  muscularibus 
internoscas,  chirurgia  docet. 

Dolores  artuum,  qui  ruboris,  tumoris,  caloris  ab- 
sentia a rheumaticis  differunt  et  nervosos  se  ostendunt, 
paralysi  praecedunt,  interdum  autem  membra  jamjam 
debilitata  corripiunt,  et  tantam  haud  raro  ostendunt  acer- 
bitatem, ut  vel  minimo  tactu  artus  saevissime  doleat ; 
eos  interdum  plane  sensus  jactura  sequitur.  Ceterum 
abnormis  illa  sensibilitas  corporis  formicationibus,  pon- 
deris in  artubus  sensu  et  voluntate  in  membra  minus 
valente  cognoscitur,  quae  certissima  morbi  cerebralis  si- 
gna haberi  debent.  Quandoque  paralysin  esse  futuram 
praedicunt,  interdum  autem,  si  membra  debilitata  corri- 
piunt, integritatis  redeuntis  signa  esse  possunt. 

Maximi  autem  momenti  paralysis  est,  quam  ut  ab 
illa  e medullae  spinalis  morbis  evadente  dignoscas,  prae- 
ter symptomata  comitantia  diligenter  cogitanda,  id  prae- 
sertim videndum  est,  an  musculi,  quorum  nervi  ex  en- 
cephalo ipso  oriantur,  veluti  oculorum,  faciei  etc.  para- 
lysi affecti  sint,  quod  si  non  est,  ex  sola  paralysi  mor- 
bum cerebri  suspicari  nequimus.  Praeterea  id  non  ne- 
gligendum  est,  in  plerisque  paralysibus,  quae  e medullae 
spinalis  morbis  existunt,  omnes  infra  laesionem  partes 
debilitatas  esse,  salvis  superioribus.  Loquela  impedita 
propter  linguae  paralysin  haud  raro  observatur,  nec  mi- 
nus crebro  illa  musculi  orbicularis  palpebrarum,  unde 
tit,  ut  oculi  aut  dimidio  tenus,  aut  omnino  clausi  appa- 

reant.  Paralysis  in  ultimis  emollitionis  stadiis  proprium 
fere  esse  et  constans  symptoma  videtur,  quod  utrum, 
.quam  Ilostan  defendit  sententiam,  compressione  ence- 
phali fiat,  quia  substantia  emollita  magis  se  extendat, 
an  per  serum,  quo  ventriculi  tunc  referti  esse  solent,  an 
laesione,  ut  ita  dicam,  dynamica,  dijudicari  equidem  non 
ausirn,  quamquam  ultimum  veresimilius  reliquis  mihi  vi- 
detur esse,  quum  haud  raro  contingat,  ut  paralysi  prae- 
gressa nullum  serum  in  ventriculis  inveniatur,  hoc  autem 
sine  illa.  — Paralysin  imprimis  morborum  cerebelli 
aut  medullae  oblongatae  et  pontis  crebrum  esse  sym- 
ptoma, e multis  exemplis  apparet,  quanquam  non  desunt 
casus,  qui  aliud  docent.  Galli  praesertim  medici  e mem- 
bro affecto  sedem  morbi  cerebri  cognoscere  et  accura- 
tius definire  studuerunt,  quae  studia  multum  habuisse 
eventum  quamvis  negari  non  possit,  tamen  id  fateri  de- 
bemus, rem  adhuc  summis  tenebris  premi.  Quibus  aufo- 
ribus  si  fidem  aliquam  tribuamus,  paralysin  extremita- 
tum superiorum  morbo  thalamorum  opticorum,  infe- 
riorum corporum  striatorum,  organorum  vocis  et  loque- 
lae lobi  anterioris  morbo  effici,  edocemur.  Serres  inter 
alios  his  perscrutandis  multum  impendit  studii  neque 
pauca  invenit,  quae  illis  aliquid  praebeant  probabilitatis. 
Sin  vero  Andral  audiamus,  multos  casus  ab  eo  colle- 
ctos videmus,  quibus  nisi  prorsus  contrariam,  tamen  in- 
certissimam rem  esse  elucet.  Eadem  est  G a 1 1 i i sententia 
de  functione  apparatus  genitalis  laesa,  a cerebelli  morbo 
pendente,  quam  etiam  a Stockes  *). probatam  video, 
qui  complures  casus  nimiae  et  abnormis  libidinis,  morbo 
cerebelli  procreatae,  affert.  Quem  praeterea  fugit,  in 
apoplexia  defunctis  saepe  seminis  ejaculationes,  priapi- 


*)  Ueber  Heilung  der  inneren  Kranklieilen,  S.  160. 

sinum  aliaquc  genitalium  nimis  excitatorum  signa  inve- 
niri? Attamen  his  repugnant,  quae  Cruvcilhier  (anat. 
pathol.  15 — 18)  affert  de  morbis  cerebelli  sine  ulla  geni- 
talium abnormi  functione ,'  nec  non  de  cerebelli  magna 
atrophia  una  cum  magna  libidine. 

Inde,  ni  fallor,  patet,  diagnosin  horum  morborum 
eorumque  naturam  obscurissimam  esse  neque  durante 
vita  a quoquam  posse  praesagiri , quam  oh  causam  no- 
bis sufficiat,  ut  morbum  encephalo  insidere  sciamus. 
Reticendum  vero  non  est,  quadam  horum  symptoma- 
tum syndrome  et  complicatione  opus  esse,  ad  sedem  ge- 
ncratim  recte  accurateque  definiendam,  cujus  rei  veritas 
e signorum  et  multitudine  et  varietate  prorsus  apparet. 

J 

AETIOLOGIA. 

Iisdem  ferme  difficultatibus,  quibus  reliquorum,  etiam 
horum  morborum  doctrina  quod  ad  aetiologiam  impli- 
catur, quamvis  inultorum  ingeniosissimorum  virorum  stu- 
dia in  eam  sunt  collata.  Inter  causas  praedisponentes 
eae  primum  locum  tenent,  quae  e corpore  ipso  emanant 
et  ab  aetate,  cui  ad  morbos  hosce  procreandos  vis  ali- 
qua denegari  non  potest,  quanquam  unum  alterumve 
morbum  certae  cuidam  aetati  addicere  non  licet.  Quod 
tameq  quodammodo  Rostanum  fecisse  video,  qui  emol- 
liiionem  encephali  provectae  praesertim  aetati  assignat 
multisque  casibus  allatis  hujus  sententiae  veritatem  pro- 
bare studet,  neque  tamen  rem  omnis  dubitationis  exper- 
tem putat.  Cui  contradixit  Abercrombie,  qui  non 
solum  infantili  potissimum  aetate,  sed  etia  in  loco  ce- 
rebri plane  alio  morbum  invenit,  quibus  ex  descriptio- 
nibus id  mihi  patere  videtur,  uirumque  morbum  omnino 
alium  descripsisse,  praesertim  quum  alter  inflammatione, 
alter  vegetatione  vitiosa  morbum  illum  exortum  viderit. 

Alias  hujusmodi  degenerationes  crebrius  inde  a vigesimo 
ad  quadragesimum  usque  annum,  quibus  ad  fastigium 
quasi  actionum  suarum  encephalum  pervenit,  occurrere 
puto,  quarum  quasi  semen  jam  a prima  juventute  in  en- 
cephalo collocatum  esse,  et  tunc  crescere  crediderim. 

Ad  causas  excitantes  eae  pertinent,  quae  e vitae 
genere  atque  ratione  proficiscuntur,  quales  dico  labores 
immodicos,  vigilias  perpetuas,  abusum  vel  usum  suetum 
victus  potusque  encephalum  incitantis  et  sollicitantis. 
Praeterea  quae  ab  animo  procedunt,  non  negligenda 
sunt,  ut  graviora  animi  pathemata,  ira,  moeror,  tristitia, 
nimia  studia  etc. 

Causas  occasionales  dico  laesiones  capiti  illatas, 
ictus,  lapsus,  compressionem  capitis,  aut  majorem  calo- 
ris frigorisve  gradum,  quo  per  longius  tempus  spatium 
caput  offenditur.  Quibus  ex  causis  multas  cerebri  de- 
generationes exortas  esse  constat,  unde  id  patere  vide- 
tur, earum  plerasquc  inflammationi  chronicae  originem 
debere.  Cui  opinioni  plerosque  autores  assentiri  video, 
dicentes,  nutritionem  et  evolutionem  organorum  citra 
inflammationem  augeri  quidem  et  diminui  posse,  sed 
praegressa  tantum  inflammatione  ita  mutari,  ut  substan- 
tiae formentur  heterogeneae,  a primitiva  organorum  stru- 
ctura longe  alienae.  Ilaud  minus  inflammatione^  prae- 
gressa tumores  oriri  possunt  solitarii  in  substantia  en- 
cephali et  cum  ea  non  cohaerentes;  etenim  exsudatio 
plastica,  quae  horum  tumorum  aut  concrementorum  cau- 
sam continet,  tantummodo  inflammatorio  processui  ori- 
ginem debere  potest. 

Attamen  valde  errant,  qui  omnes  cerebri  psendor- 
ganisationes  inflammatione  procreari  putant,  id  quod 
jam  experientia  refutat,  quippe  qua  edoceamur,  non  so- 
lum in  reliquo  corpore  tales  degenerationes  citra  prae- 

grcssam  inflammationem  solo  nisu  formativo  vitioso  exi- 
stere,  sed  etiam  non  paucis  in  casibus  nullum  inflamma- 
tionis signum  in  substantia  degenerationi  vicina  conspici. 

Singulos  morbos,  si  respicimus,  indurationem  ence- 
phali et  partialem  et  totalem  non  solum  cum  sympto- 
matis inflammatoriis  conjunctam  esse , sed  ejusdem  in- 
flammationis etiam  vestigia  et  in  meningibus  et  in 
substantia  encephali  occurrere,  observatum  est,  quare, 
quin  ex  inflammatione  chronica  saepissime  procedat,  ne- 
minem fore,  qui  dubitet,  puto.  Attamen  non  desunt 
exempla  indurationis,  quae  utrum  inflammatione  orta  sit 
nec  ne,  dijudicari  nequit;  neque  minus  recipit  dubitatio- 
nis, quod  Lallemand  tradit,  indurationem  emollitioni 
sanatae  succedere.  Multo  autem  probabilius  est,  faci- 
liusque  intellectu,  abscessus  et  ulcerationes  ex  inflamma-* 
tione  gigni,  quod  ut  credamus,  ipsis  inflammationis  si- 
gnis in  cerebro  obviis  commovemur. 

Tuberculum  autem,  certe  semen  ejus,  ut  ita  dicam, 
vitiosa  vegetatione  procreari  persuasum  habeo,  quam- 
quam si  qua  accedit  inflammatio  chronica,  inde  'tuber- 
culum magna  capere  incrementa,  citiusque  exitum  ejus 
lethalem  induci,  haud  nego.  Quam  ineam  opinionem  id 
quoque  firmat,  quod  simul  cum  illis  in  aliis  corporis  par- 
tibus et  organis  plerumque  tuberculosae  degenerationes 
inveniuntur,  tanquam  universalis  diatheseos  tuberculo- 
sae, ut  ita  dicam,  signa.  Neque  id  concedendum  vide- 
tur, sanguinis  coagula,  cruore  resorpto  fibrinaque  reli- 
cta, in  vera  tubercula  mutari  posse.  Quae  tubercula  in- 
flammatione in  parte  cerebro  vicina,  ipsis  in  iis,  quae  a ce- 
rebro sint  alienae,  excitata  emolliri,  nihil  habet  pro- 
babilitatis, quamvis  serum,  quo  ventriculi  referti  esse 
solent,  hanc  opinionem  defendere  videatur;  quum  per- 
saepe inflammationis  signa  non  solum  vita  durante  omnino 

defecerint,  sed  ne  cadaveris  quidem  sectione  in  ipso  loco 
affecto  monstrari  possint,  tuberculo  tamen  prorsus 
emollito. 

Causae  scirrhosarum  et  carcinomatosarum  degene- 
rationum in  cerebro  repertarum  non  minus  latent,  quam 
in  reliquo  corpore  ortarum,  nisi  forsan  propensione  qua- 
dam aegrorum  ad  hujusmodi  morbos  explicari  possint. 
Occasionalem  causam  vulnera  capitis  et  ipsius  encephali  lae- 
siones liaud  raro  exhibent  et  Andral  (pathol.  Anatom.) 
tradit,  cncephalum  viri,  cujus  caput  gladio  fuerit  percus- 
sum, illo  in  loco  degeneratione  carcinomatosa  deprava- 
tum fuisse.  Pseudorganisationes  fibrosae,  cartilaginosae 
et  osseae  in  meningibus  saepius  occurrunt  et  ex  perversa 
carum  secretione  originem  ducere  videntur. 

• 

PROGNOSIS. 

Prognosis  in  omnibus  encephali  vitiis  organicis  mala 
sit  oportet,  et  sempec  fere  nonnisi  morte  morbus  finitur, 
unde  tamen,  omnino  insanabiles  esse  liosce  morbos,  non  - 
consequitur.  Quin  etiam  ad  horum  morborum  sympto- 
mata initio,  ubi  medicus  fortasse  auxilium  afferre  pos- 
sit, certius  cognoscenda  animum  advertamus;  quod  si  conti- 
gerit, saepius  ad  indicationes  certas  et  cum  ratione  con- 
venientes adaptata  curatione  morbum  nos  devicturos  esse, 
speremus.  Mors  aut  convulsionibus  supervenit  et  ita 
morbi  paroxysmum  finit,  aut  accedit,  postquam  in  coma 
aeger  incidit.  Tempus,  per  quod  hi  morbi  persistere 
solent,  admodum  variat;  nam  aut  per  annos  produci, 
aut  mox  post  primum  impetum  exitum  lethalein  sortiri 
possunt,  qui  longior  citiorvc  decursus  non  semper  dege- 
nerationis aequat  ambitum  ct  gradum.  Aliis  in  casi- 
bus mors  summa  virium  debilitatione  prostrationeque 
per  vchcmcntiorcs  morbi  impetus,  induci  potest,  prae- 

serlim  si  quae  systematis  organici  paralyses  adsunt,  qui- 
bus, ut  male  aeger  nutriatur,  efficitur.  IV  eque  minus 
creber  est  exitus  lethalis  per  inflammationem  membra- 
narum et  cerebrum  circumdantium  et  ventriculos  inve- 
stientium, exsudationemque  inde  exortam.  Ceterum  de- 
generationes et  mortis  ratio  nullo  modo  inter  se  respon- 
dent, ita  ut  quaeque  degeneratio  quaque  morte  possit  finiri. 

THERAPIA. 

Eaedem  fere,  quibus  in  aliis  morbis  organicis  cu- 
randis medici  impediuntur,  in  vitiorum  encephali  orga- 
nicorum curatione  difficultates  occurrunt  imo  multo  ma- 
jores, quoniam,  quominus  in  opportuno  ad  sanationem 
stadio  morbum  cognoscamus,  situs  hujus  visceris,  pror- 
sus fere  impedit.  Attamen  curationi  summam,  quam 
possumus,  operam  summumque  studium  tribuamus  ne- 
ccsse  est,  quanquam  fateri  debemus,  ne  hoc  quidem  modo 
nobis  contingere,  ut,  quominus  morbus  latius  serpat, 
prohibeamus,  aut  symptomata  leviora  reddamus. 

Horum  morborum  in  curatione,  praesertim  ubi  in 
prioribus  stadiis  clarius  et  manifestius  se  prodidere,  omne 
studium  in  vitae  genere  atque  ratione  bene  praescri- 
benda,  moderandaque  collocandum  est,  tum  imprimis, 
cum  homo  , cui  propter  constitutionem,  aut  vitae  genus 
ad  hujusmodi  morbos  proclivitatem  inessc  suspicamur, 
de  capitis  doloribus  vel  continuis,  vel  remittentibus,  ver- 
tigine crebra,  somnolentia  aliisque  horum  vitiorum  si- 
gnis queritur.  Prae  ceteris  frigore  non  capiti  solum, 
sed  toti  etiam  corpori  admoto,  opus  est:  cubiculi  tem- 
peries sit  mediocris,  nec  unquam  hieme  duodecimum 
gradum  scalae  Reaurn.  excedat,  aestiva  autem  tempe- 
state aeris  temperie  minor  sit,  ita  ut  semper  aura  fri- 
gida novaque  subinde  admissa  ambiatur  aegrotus.  Re- 

pentinus  ail  locum  calidiorem  transitus  et  diuturnior  ibi 
commoratio,  aeque  ac  solis  ardentis  radii,  quibus  fune- 
stissime aeger  affici  potest,  sedulo  vitentur  necesse  est. 
Lectulo  utatur  in  loco  frigido  collocato,  asperiore  ma- 
gis, quam  molliore  et  stragulis  tenuioribus  se  contegat. 
Dcin  id  quoque  cavendum,  ne  cruditates  acidae  vel  bi- 
liosae, aliavc  inquinamenta  viscera  oppicant,  quibus  san- 
guinis motus  et  in  capite  et  in  toto  corpore  inimicissime 
augeri  queat.  Quapropter  et  balneis  frigidis  et  calidis 
prorsus  abstineant  aegroti,  quorum  illa  sanguinis  con- 
gestiones ad  interiores  partes  augere,  haec  motum  ejus 
in  universum  excitare,  constat:  modo  tepidis,  circulatio- 
nem leniter  impellentibus,  et  cutis  evaporationem  in- 
citantibus, uti  licet.  Victus  porro  potusque  stimulantis 
usum  omnino  vetari  oportet,  nam  vini  aliarumque  spi- 
rituosarum  potionum  et  aromaticarum,  coffeae,  theae  etc. 
frequens  usus,  aeque  ac  narcoticorum,  encephalum  dire- 
cte excitantium , intemperantia  et  oblectamenta  convi- 
valia in  universum  exitum  funestum  accelerent  nccesse 
est.  Experientia  contra  docet,  victu  tenuiori  et  eupepto, 
pomis  recentibus,  lacte,  carnibus  levioribus  aegris  uten- 
dum esse,  quod  praeceptum  quomodo  mutandum  sit,  ex 
cujusvis  constitutione,  habitu  atque  consuetudine  metien- 
dum est.  Praeterea  quoque  corporis  exercitio  vehemen- 
tiore  aegri  abstineant,  ut  saltando,  currendo,  equitando, 
natando,  quibus  sanguinis  motus  supra  modum  accele- 
ratur. Neque  minus  nocent  gravia  animi  pathemafa,  ira, 
moeror,  tristitia  et  studia  nimia,  praesertim  quum  conti- 
nuis pervigiliis  exercentur.  Permagnum  denique  da- 
mnum affert  frequens  genitalium  concitatio,  sive  per  coi- 
tum, sive  per  imaginationes  libidinosas,  non  solum  enim 
vires  corporis  debilitant,  verum  etiam  noxias  ad  caput 
provocant  congestiones.  Praeterea  omnes,  et  animales 

ct  organicae  functiones,  quo  debent,  modo  se  habeant, 
alienatae  medicaminibus,  regimini  supra  praescripto  non 
contrariis,  corrigantur. 

In  morbi  ipsius  curatione  id  potissimum  respicien- 
dum est , num  complicationes  adsint,  quibus  originem 
morbus  debeat,  aut  quae  curationem  impediant:  quales 
complicationes  exanthemata  et  sanguinis  profluvia  aut 
normalia,  aut  habitualia  suppressa  dico,  quae  aut  san- 
guinis missione,  imo  repetita,  aut  aliis  remediis  derivan- 
tibus restituantur.  Haud  minus  curae  impendendum  est 
dyscrasiis  syphiliticis,  vel  scrofulosis,  quarum  ad  cere- 
brum metastases  timendae  sunt,  tollendis,  cerebralis  ta- 
men mali  ratione  habita.  Demum  plurimum  interest 
scire,  quomodo  character,  ut  ita  dicam,  dynamicus  se 
habeat.  Statui  inflammatorio,  qui  doloribus  vehementi- 
bus, deliriis,  convulsionibus,  contractionibus,  pulsu  ac- 
celerato, magno,  duro,  facie  rubescente,  cutis  calore 
adaucto  cum  constitutione  aegroti  robusta  se  manifestat, 
methodo  antiphlogistica  graviore  protinus,  occurrere  de- 
bemus. IIuc  pertinent  prae  ceteris  sanguinis  detractio- 
nes, per  venaesectionem  non  solum,  sed  etiam  per  hiru- 
dines, aut  ad  locum,  quo  dolor  praecipue  saevit,  aut  ad 
processum  mastoideum  applicatas:  dein  alvi  purgationes, 
quae  in  omnibus  encephali  affectionibus  inflammatoriis 
magnum  usum  praestare  solent.  Sin  vero  chronicus 
magis  morbus  procedit,  secretiones  vicariae  in  collo  aut 
brachio,  per  vesicatoria  perpetua,  setacea,  cauteria  po- 
tentialia  vel  actualia  (nisi  forte  aegri  metus  nimius  no- 
ceat) maximam  salutis  restituendae  spem  pollicentur. 

Deficientibus  autem  vel  dyscrasiae  coercendae  tol- 
lendaeque,  vel  inflammationis  encephali  signis,  vel  in 
universum  certae  methodi  instituendae  indicationibus 
nonnisi  id  videndum  est , ut  morbi  accessiones  omni, 

quo  possumus,  modo  levemus,  et  quominus  malum  ha- 
beat exitum,  prohibeamus,  quam  ob  causam,  si  vires 
admodum  prostratae  sint  morbi  violentia,  et  nutrimentis 
et  medicaminibus  adhibitis  sustentare  et  roborare  stu- 
deamus oportet.  Imo  nihil  saepe  nobis  superest,  quam 
ut  remediis  narcoticis  aegros  sopiamus,  symptomatum 
nervosorum  vehementiam  levemus  et,  ut  quiete  debita 
fruatur  aegrotus,  efficiamus. 


HISTORIA  MORBI. 

Johanna  Dosse,  virgo  quatuor  viginti  annos 

/ 

nata,  per  semestre  tumorem  sentiebat  lateris  sinistri  ab- 
dominis, ncc  doloribus  nec  aliis  molestiis  conjunctum. 
Ex  quo  quum  graviditatis  suspicio  exorta  esset,  ad  ae- 
des parturientium  missa  per  duos  menses  ibi  commo- 
rabatur, suspicione  illa  neque  firmata,  neque  omnino 
sublata.  Abdominis  tumor  ille  per  hoc  tempus  major 
tensiox-que  factus  est  et  musculorum  dorsi  aegra  sen- 
tiebat languorem  femorisque  sinistri,  quare  non  sine  im- 
pedimento quodam  incedere  poterat,  lluc  accessit  ve- 
sicae urinariae  paralysis,  ita  ut  urinae  excretio  parca 
fieret  et  rara  neque  sine  acri  dolore  atque  labore.  Spa- 
sticae ventriculi  affectiones  cum  vomitu,  quibus  antehac 
aegrota  se  vexatam  esse  dixit,  omnino  evanuerunt,  ne- 
que ullum  febris  signum  adfuit.  Talis  morbus  per  lon- 
gius temporis  spatium  manebat,  nulla  symptomatum  mu- 
tatione facta , quae  morbi  sedem  atque  genus  perspicue 
indicaret.  Ex  solis  vertiginis,  etiam  cubante  aegrota 
redeuntis,  insultibus,  cum  capitis  doloribus  vehementis- 
simis,  nulla  systematis  sanguiferi  affectione  vigente,  con- 
junctis morbum  cerebro  ipsi  insidere,  suspicandum  vide- 
^ batur.  In  tumore  illo  abdominali  dolores  interdum  ex- 

orti  sunt,  leviter  scindentes,  seu  pungentes,  quorum  ne- 
que intensitas  nec  extensitas  major  reddebatur.  Certa 
medendi  indicatione  deficiente,  haec  formula  praescripta 
est: 

Rhois  toxicodendr.  gr.j. 

Amnion,  carbon.  gr.jii 
Elaeosaccli.  foen.  gr.  x 
DS.  quater  per  diem  t.  p.  sumatur. 

Quae  rhois  dosis  ad  gr.ji,  ammon.  ad  gr.  vj  adau- 
cta nullum  praebuere  eventum.  Quin  etiam  vertiginis 
impetus  et  capitis  dolores  ad  tantam  vehementiam  per- 
venerunt, ut  superfusionibus  frigidis  in  balneo  tepido, 
non  sine  prosperi  eventus  spe  adhibitis,  occurrere  iis 
oporteret.  Quae  spes  tamen  fefellit.  Illa  autem  vesicae 
urinariae,  extremitatumque  inferiorum  paralysis  morbum 
ad  medullam  spinalem  magis  accessisse,  suspicionem  ex- 
citabat, quam  tamen  columnae  vertebralis  ne  accuratis- 
sima quidem  exploratio  confirmare  potuit , nisi  forte  lo- 
cum iu  regione  sacrali  pollicis  ambitu,  qui  digito  pres- 
sus magis  dolebat,  accusares,  ad  quem  hirudines  aliquo- 
ties applicatae  sunt,  sed  frustra.  Meliorem  praebuit 
eventum  hirudinum  ad  caput  applicatio  repetita  una  cum 
superfusionibus  frigidis,  quae  id  saltem  praestiterunt, 
ut  vertiginis  accessiones  et  dolores  capitis  in  tempus 
quoddam  coercerent  levarentque,  non  autem,  quominus 
postea  acriores  fierent  hae  molestiae,  impedirent.  Nam 
constanfior  evadebat  vertigo,  quemque  motum  capitis, 
praesertim  demissionem,  sequebatur  neque  recubanti 
quidem  parcebat,  praeterea  pectoris  vehemens  oppressio, 
dolores  prementes,  saepe  scindentes  a latere  exeuntes, 

in  abdomine  apparebant,  per  paroxysmos  aegrotam  in- 
festantes ; neque  alvi  aberat  difficillima  excretio,  quapro-  ' 
pter  leviter  tantummodo  clysmatibus  e natro  sulphu- 
rico  alvus  ducebatur. 

Tum  capitis  dolores  in  regione  supraorbitali  sini- 
stra constanter  haerebant,  nullo  nisi  per  hirudines  leva- 
mine oblato.  Ita  per  plures  menses  eadem  manebet  ae- 
grae valetudo,  molestiis  neque  auctis  neque  minutis,  quas 
ad  mitigandas  oleum  amygdalarum  amararum  aethereum 
ad  tres,  postea  ad  quatuor  guttas  p.  d.  adbibitum  est, 
nec  sine  eventu.  Sed  nonnullis  mensibus  elapsis,  pa- 
ralysis extremitatum  etiam  dextri  lateris,  oppressionis  in 
sincipite  sensus,  debilitatio  musculorum  faciei  sinistrae 
et  diplopia  periodice  aggredientes  symptomatum  nume- 
rum augebant  durante  praeterea  et  urinae  et  foecum 
molesta  cxcretione.  Ut  vehementer  commoreretur  ner- 
vorum systema  et  derivationi  locus  daretur,  moxae  duae 
in  regione  nuchae  utrique  columnae  vertebralis  lateri 
admotae  sunt,  quae  per  biduum  aliquid  utilitatis  prae- 
stare videbantur;  mox  autem  status  prior  rediit.  Prae- 
ter dolorem  in  coxae  sinistrae  articulatione,  forsan  rheu- 
maticum, nihil  novi  accessit  et  per  annum  dimidium  eo- 
dem fere  modo  aegra  se  habebat.  Tum  contractiones 
spasticae  musculorum  nuchae  sinistrorum,  per  paroxys- 
mos accedentes,  admodum  aegrotam  vexabant  atque 
turbabant,  quibus  aggredientibus  caput  ad  latus  sinistrum 
distrahebatur,  dolores  aderant  acerrimi  et  visus  duplex 
et  amblyopia  ad  amaurosin  fere  evehebantur,  pupillis 
plerumque  dilatatis.  Quae  oculorum  affectio  dextrum 
aeque  ac  sinistrum  adibat,  nullo  inter  eos  perspicuo  dis- 
crimine. Lingua  semper  aliquantulum  debilitata  et  im- 
pedita inter  spasticas  illas  accessiones  omnino  officia  sua 


negabat,  ut  aegra  vocis  expers  adjaceret.  Ita  per  seme- 
stre res  se  habebat,  quo  elapso  inter  paroxysmum  spa- 
sticum repente  aegra  exspiravit. 


SECTIO  CADAVERIS. 

Corpus  insigni  forma,  magnaque  omnium  membro- 
rum concinnitate  praeditum,  nihil  maciei,  longo  quam- 
vis morbo  vexatum,  ostendebat.  Meningibus  resectis  dem- 
ptisque  nihil  morbosi  in  superficie  encephali  apparuit, 
neque  vasa  sanguine  nimis  impleta , nec  serum  aliave 
exsudata.  Hemisphaeriorum  autem  parte  aliqua  sub- 
versa, centrum  semiovale  sinistrum  dextro  dimidio  ma- 
jus in  conspectum  venit,  ita  quidem  ut  hemisphaerii  si- 
nistri margo  interior  magnam  in  dextram  haberet  decli- 
nationem, quo  factum  est,  ut  fissura  cerebri  magna  li- 
neam curvam  ostenderet.  Postquam  secando  ad  ventri- 
culos usque  perventum  est,  substantia  cerebri  anterio- 
ris lobuli  sinistri  in  materiem  solutam,  mollem,  adipi  si- 
milem degenerata  apparebat,  cx  qua  serum,  quo  ven- 
triculi referti  erant,  erupit;  corpus  striatum  perspicuum 
quidem  prodit,  sed  emollitum,  striis  fere  exstinctis.  Qui- 
bus omnibus  demtis  tumores  duo,  processum  orbitalem 
ossis  frontis  sinistri  lateris  fere  tangentes,  atque  cum 
dura  matre  hujusce  loci  concreti  emersere,  forma  fere 
rotunda,  quorum  alter  ovi  columbini  ambitum  habuit, 
alter  paulo  minor  apparuit.  Uterque  texturam  solidam 
ostendebat  et  sectio  massam  flavam  nec  minus  solidam 
obtulit,  quam  tuberculosam  esse  materiem,  111.  3Iuel- 
lerus,  qui  microscopio  eam  perscrutatus  est,  docuit. 
Quae  massa  aliud  circumclusit  corpus,  solidius  etiam  co- 
lore albido,  quod  neque  structuram  exhibuit  peculiarem 

nec  substantiae  alicujus  speciem  distinctam  ostendit  et 
quod  e fibrina,  inflammatione  chronica  procreata,  mas- 
sae tuberculosae  immissa,  111.  Muellerus  consistere 
credidit.  Nervus  olfactorius  sinister  plane  degeneratus 
erat,  quanquam  donec  vivebat,  functio  naris  sinistrae 
sublata  non  observabatur. 

VITA. 


Ego  Axel  Lcopoldus  Erncstus.Bengelsdorff 
Eixenii,  Pomeraniae  citerioris  pago  haud  procul  a 
Sundia,  natus  sum  ante  diem  quintum  idus  Martias 
anni  mdcccxiv.,  patre  Christiano  F riderico  Bcn- 
gelsdorff,  verbi  divini  ministro,  quem  ante  XiX 
annos  jam  defunctum  lugeo,  matre  Eleonora,  e gente 
Sievert.  Ecclesiae  evangelicae  sum  addictus.  Primis 
literarum  elementis  per  affinem  imbutus  gymnasium  Cry- 
pliisvaldcnse,  tunc  illustrissimo  Breithauptio  rectore 
florens,  per  quatuor  annos  et  tres  menses  frequentavi 
et  maturitatis  testimonio  instructus  universitatem  litera- 
riam  Gryphisvaldenscm  adii  ct  in  theologiam  per  tria 
semestria  incubui.  Quo  studiorum  genere  una  cum  uni- 
versitate illa  relicto  Ilalas  me  contuli,  ubi  a Cl.  Per- 
nice, tunc  temporis  prorectore  magnifico,  in  academi- 
corum  numerum  receptus  et  ab  111.  Dzondi,  nunc  beato, 

in  album  medicorum  inscriptus  sum.  Ibi  per  quatuor 
semestria  hisce  interfui  praelectionibus: 

Cl.  Sch  wciggcr  de  physice  et  chemia;  Cl.  Nitzsch 
de  zoologia;  111.  de  S chlech  tendal  de  botanicc;  111. 
d’ Alton  dc  anatomia  universa,  osteologia,  organorum 
sensuum  anatomia,  physiologia,  nec  non  dc  arte  cada- 
vera rite  secandi;  111.  Friedlaender  de  pharmacolo- 
gia;  111.  Krukenbe  r g de  pathologia  generali  et  spe- 
ciali, de  morbis  organorum  pectoris,  morbis  cutaneis, 
morbis  organorum  gastricorum  , uropoeticorum,  genita- 
lium, de  morbis  cerebri  et  medullae  spinalis.  Praeterea 
clinicum  ab  eo  habitum  per  semestre  frequentavi.  Ex- 
per.  Baumgarten  Crusius  de  morbis  syphiliticis  au- 
divi disserentem. 

Tum  Halis  relictis  Berolkii  ab  111.  Busch,  tunc 
rectore  magnifico,  civibus  academicis  addictus  et  ab  III. 
Mucllcro,  decano  tunc  spectatissimo,  in  medicae  fa- 
cultatis albam  inscriptus,  hacccc  instituta  clinica  fre- 
quentavi : 

Cei.  Wolff  clinicum  medicum  per  tria  semestria, 
Cei.  Truestedt  clinicum  medico -chirurgicum  per  duo 
semestria;  clinica  chirurgica  111.  Rus t etlll.de  Graefe, 
111.  Bartcls  clinicum  medicum.  Praeterea  hasce  prae- 
lectiones audivi : 111.  Muellcr  dc  anatomia  pathologica ; 
111.  Jucngken  de  chirurgia  tam  generali  quam  spe- 
ciali; Ccl.  Froriep  de  akiurgia  et  III.  Schlcmm  dc 


operationibus  chirurgicis  rite  peragendis  iisque  in  cada- 
veribus exercendis;  Expcr.  Troschel  de  fasciis  rite 
applicandis. 

Tentaminibus  tam  philosophico  quam  medico  exa- 
mineque rigoroso  rite  absolutis , spero  fore  ut  disserta- 
tione cum  thesibus  publice  defensa  supremi  in  medicina 

et  chirurgia  honores  in  me  conferantur. 

THESES. 


1 

1.  Apoplexiae  unum  ianinm  genus  existit. 

2.  In  morbis  psychicis  mens  ipsa  nunquam  aegrotat. 

3.  Pus  a venis  et  vasis  lymphaticis  nunquam  resorbetur. 

4.  IVulla  medicina  rationalis  sine  studio  naturae. 


